Sun Wen wiwit main bal-balan umur 12 taun. Ing taun 1990, dhèwèké mlebu tim nasional. Wiwit iku, Cina bisa éntuk papat kajuwaran ing Piala Asia, ya iku ing taun 1991, 1993, 1995 lan 1997. Dhèwèké lan kancané uga menangaké medhali emas Cina ing tetandhingan bal-balan wadon ing taun 1994 lan 1998 ing Asian Games. Ing Piala Donya wong wadon taun 1999 kang dianakaké ing Amérikah Sarékat, dhèwèké éntuk bebungah Adidas "Golden Boot" lan bebungah "Golden Ball". Ing taun 2001, Sun lunga menyang AS mèlu Beat Atlanta ing WUSA.